Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Jogosan kifogásolta egy panaszos a rendõrség eljárását, melynek során személyazonosító igazolványt vagy lakcímkártyát kérnek az újfajta jogosítvány mellé. Leszögezve, hogy a rendõrségrõl szóló 1994. évi XXXIV. törvény (továbbiakban: Rtv.) felhatalmazza a rendõrt, hogy feladata ellátása során igazoltathatja azt, akinek a személyazonosságát
Paragraph Index: 590

Jogosan kifogásolta egy panaszos a rendõrség eljárását, melynek során személyazonosító igazolványt vagy lakcímkártyát kérnek az újfajta jogosítvány mellé. Leszögezve, hogy a rendõrségrõl szóló 1994. évi XXXIV. törvény (továbbiakban: Rtv.) felhatalmazza a rendõrt, hogy feladata ellátása során igazoltathatja azt, akinek a személyazonosságát meg kell állapítania, továbbá az igazoltatott köteles a személyazonosító adatait hitelt érdemlõen igazolni, figyelembe kell venni, hogy a személyazonosság igazolására elsõsorban a személyi igazolvány szolgál, elfogadható továbbá minden olyan okmány, amelybõl az igazoltatott kiléte hitelt érdemlõen megállapítható. Az Rtv. az igazoltatott személy kötelezettségét egyértelmûen határozza meg: személyazonosító adatainak hitelt érdemlõ igazolása. Erre a célra alkalmas hatósági igazolvány – a jogszabály szóhasználata szerint is – elsõsorban a személyazonosító igazolvány, másrészt az útlevél, valamint az új típusú jogosítvány. A biztos válaszában kifejtette: „A nevezett hatósági igazolványok mindegyikében szerepel a személyazonosításhoz szükséges adatkör, azonos adatminõségûek, érvényességük és adattartalmuk hasonlóképp ellenõrizhetõ, és lényegében okmánybiztonsági szempontból sem különböznek, így nem hiszem, hogy volna olyan gyakorlati megfontolás, amely a kifogásolt rendõri magatartást alátámaszthatná. Az igazoltatás során az újfajta gépjármûvezetõi jogosítvány helyett azért sem lehet a személyazonosító igazolvány bemutatását megkövetelni, mert a Nytv. 29. §-ának (7) bekezdése értelmében a személyazonosító igazolvány kiváltása nem kötelezõ, amennyiben az érintett rendelkezik más érvényes, a személyazonosságát igazoló hatósági igazolvánnyal. Álláspontom szerint tehát az intézkedõ rendõrnek a fent megjelölt hatósági igazolványok bármelyikének bemutatását el kell fogadnia a személyazonosság igazolására.” (124/A/2004) Arról értesült egy beadványból a biztos, hogy a Budapesti Rendõr-fõkapitányság III. kerületi kapitányságán fogvatartott állampolgár részére érkezõ leveleket a postakezelõ részleg bontott állapotban továbbítja a fogdaõrségnek, majd az õrök szintén átnézve adják át azt az érintettnek. A vizsgálat helytelen adatkezelési gyakorlatot állapított meg, amelynek megszüntetésére az adatvédelmi biztos felhívta a kapitányságvezetõ figyelmét. Az állásfoglalás a Mellékletekben olvasható. (529/A/2004) Egy panaszos azt kifogásolta, hogy közúti ellenõrzés során a járõr személyi adatait statisztikai célokra hivatkozva rögzítette. Válaszában a biztos arra utalt, hogy „a rendõrség statisztikai célból nem rögzíthet adatokat, illetve – a fonyódi rendõrkapitányság ügyeletesének tájékoztatásával ellentétben – a rendõrjárõrnek arra sincsen joga, hogy ok nélkül bárkinek az adatait rögzítse. A statisztikai jellegû adatgyûjtésekkel kapcsolatban csak megjegyezni kívánom, hogy azoknak éppen az a lényege, hogy a begyûjtött illetve rögzített adatokat ne lehessen egy meghatározott személyhez kötni”. (1182/A/2004) Beadványában a panaszos azt kifogásolta, hogy munkahelyén, a Budapest-Ferencváros Nyugati Rendezõ Pályaudvaron,

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes